Леанарда Сьпінацоля

**Леана́рда Сьпінацо́ля** (;  25 сакавіка 1993 году) — італьянскі футбаліст, паўабаронца клюбу «Напалі» і нацыянальнай зборнай Італіі.

## Кар’ера
### Клюбная
Сьпінацоля пачаў сваю кар’еру ў моладзевай акадэміі «Сіены». У 2010 годзе далучыўся да «Ювэнтусу» згодна з часовай угодай, і быў далучаны да складу турынскай прымавэры. У чэрвені 2012 году «Ювэнтус» аформіў палову правоў на рэгістрацыю гульца за 400 тысяч эўра. 5 ліпеня 2012 году Сьпінацоля і Філіпа Баніпэрці былі перададзеныя ў арэнду клюбу Сэрыі Б «Эмпалі» на адзін сэзон. 1 верасьня спартовец правёў свой першы матч у якасьці прафэсіянальнага гульца, выйшаўшы на замену ў другім тайме ў гасьцявым матчы супраць «Навары», які скончыўшы ўнічыю 2:2. Свой першы гол Сьпінацоля забіў 15 верасьня, але клюб трымаў паразу зь лікам 2:4 у сустрэчы супраць «Ліворна». Зьявіўшыся толькі ў сямі матчах, ягоная арэнда была скончаная, і футбаліст перайшоў у «Віртус» таксама згодна з часовым пагадненьнем у студзені 2013 году. У новым клюбе Сьпінацоля зьявіўся на полі толькі ў трох матчах, і ўсё зь іх з лавы запасных. 10 жніўня 2013 году гулец зноўку быў аддадзены ў арэнду, на гэты раз свайму першаму клюбу «Сіене», за якую ён правёў 24 матчы, адзначыўшыся адзіным выніковым стрэлам па браме.

У чэрвені 2014 году пагадненьне аб сумеснай уласнасьці паміж «Сіенай» і «Ювэнтусам» было зноўку адноўленае. Аднак пасьля банкруцтва «Сіены» ў ліпені «Ювэнтус» набыў астатнія 50% рэгістрацыйных правоў задарма. 11 жніўня 2014 году Сьпінацоля далучыўся да табару клюбу Сэрыі А «Аталянты». 23 жніўня гулец дэбютаваў у клубе, забіўшы апошні гол у матчы Кубка Італіі супраць «Пізы», які скончыўся хатняй перамогай зь лікам 2:0. У найвышэйшым дывізіёне краіны Сьпінацоля дэбютаваў 31 жніўня, замяніўшы Марсэлё Эстыгарыбію на 82-й хвіліне ў нічыйным матчы 0:0 супраць «Вэроны». Пасьля шэрагу арэндавых адлучкаў у «Вічэнцу» і «Пэруджу» Сьпінацоля вярнуўся ў «Аталанту» ў ліпені 2016 году.

Правёўшы два сэзоны ў арэндзе ў «Аталянце», Сьпінацоля вярнуўся ў «Ювэнтус» улетку 2018 году. Пасьля траўмы, якая пазбавіла гульца першай паловы сэзону 2018—2019 гадоў, Сьпінацоля дэбютаваў у «Ювэнтусе» 12 студзеня 2019 году ў гасьцявым пераможным матчы супраць «Балёньні» на Кубак Італіі зь лікам 2:0. Дэбют у Лізе чэмпіёнаў адбыўся 12 сакавіка, і прыпаў на хатнюю перамогу над мадрыдзкім «Атлетыка» зь лікам 3:0, у рамках 1/8 фіналу спаборніцтва.

1 ліпеня 2019 году Сьпінацоля далучыўся да «Ромы», падпісаўшы чатырохгадовы кантракт з клюбам. Гэтая дамова каштавала «Ювэнтусу» 29,5 млн эўра. Поруч з гэтым у адваротным кірунку рушыў Люка Пэлегрыні. У студзені 2020 году Сьпінацоля быў блізкі да пераходу ў мілянскі «Інтэрнацыянале» ў абмен на Матэо Палітана, аднак угода ня была складзеная ў апошнюю хвіліну, бо «Інтэр» ня быў цалкам задаволены фізычным станам Сьпінацолі.

### Міжнародная
28 сакавіка 2017 году Сьпінацоля дэбютаваў у складзе нацыянальнай зборнай Італіі разам з чатырма іншымі гульцамі, выйшаўшы на замену ў матчы супраць зборнай Нідэрляндаў, які ягоная каманда выгуляла зь лікам 2:1.

## Дасягненьні
**«Ювэнтус»**:
* Чэмпіён Італіі: 2019
* Уладальнік Супэркубка Італіі: 2018

**«Рома»**:
* Пераможца Лігі канфэрэнцыяў: 2022

**«Напалі»**:
* Чэмпіён Італіі: 2025
* Уладальнік Супэркубка Італіі: 2025

**Італія**:
* Чэмпіён Эўропы: 2020

## Крыніцы

## Вонкавыя спасылкі
* Старонка на Soccerway.
* Старонка на Transfermarkt.

Катэгорыя:Італьянскія футбалісты